Josifo Brodskio tiltas

Josifo Brodskio tiltas – medinis pėsčiųjų tiltas Palangoje per Rąžės upelį, tekantį šalia J. Basanavičiaus gatvės. Pavadintas poeto, Nobelio literatūros premijos laureato Josifo Brodskio vardu. Ant tilto turėklų pritvirtinti atminimo ženklai (skulpt. Mindaugas Šnipas).Poeto Josifo Brodskio vardo tiltelis  krastogidas.lt 
200px|miniatiūra|left|Tiltas nuo J. Basanavičiaus g. pusės
miniatiūra|200px|left|Atminimo lentelės

Palangos savivaldybę įamžinti garsaus poeto vardą paskatino kolektyvinis pasiūlymas. Tarp iniciatorių buvo Lietuvos rašytojų sąjunga, rašytojas Herkus Kunčius, profesoriai Tomas Venclova, Ramūnas Katilius, Lietuvos kinematografininkų sąjungos narys Pranas Morkus, Lietuvos rašytojų sąjungos pirmininkas Antanas A. Jonynas.Palangoje pėsčiųjų tiltas bus pavadintas poeto Josifo Brodskio vardu 15min.lt 2014 m. gegužės 21 d. statinys buvo oficialiai „pakrikštytas“. Ceremonijos metu, stebint literatams, kultūros darbuotojams, miesto vadovams ir bendruomenės nariams, į Rąžę išpiltas vanduo iš poeto J. Brodskio gyvenimą lydėjusių upių – Nevos, Tibro, Jordano ir Vilnelės.Palanga pagerbė Nobelio premijos laureatą J. Brodskį – poeto vardu pavadintas tiltas bernardinai.lt Ant tilto pritvirtinta speciali atminimo lentelė.

Josifas Brodskis – Leningrade gimęs rusų poetas. Sovietų valdžios buvo persekiojamas,  tremiamas į Šiaurę, vėliau priverstinai emigravęs. Jis 1966–1970 m. kelis kartus lankėsi Lietuvoje, buvo apsistojęs ir Palangoje, kur sužavėtas šiuo pajūrio kampeliu sukūrė keletą eilėraščių.Tilteliui per Rąžę bus suteiktas poeto Josifo Brodskio vardas palangostiltas.lt 

 Kritika 

Leonui Mardosui, buvusiam Palangos vyriausiajam architektui, pasirodė keistas sumanymas J. Brodskio vardu pavadinti tiltelį, kurio jam lankantis Palangoje dar nebuvo. Pasak architekto, skubant įamžinti svetimšalius kūrėjus, užmirštami savi.Pėsčiųjų tiltui Palangoje - poeto J. Brodskio vardas lrytas.lt

 Šaltiniai 

 Nuorodos 

 Tiltas poetui Josifui Brodskiui atminti Palangoje jewish-heritage-lithuania.org
 Poeto, Nobelio literatūros premijos laureato Josifo Brodskio tiltelis Palangoje zemaitiuzeme.lt

Kategorija:Palanga
Kategorija:Lietuvos pėsčiųjų tiltai
Kategorija:Palangos savivaldybės tiltai